**Павлодар облысы Ақсу қаласы**

**Үштерек ауылының орта мектебі бойынша**

**Жол картасы жоспарының 2024 жылғы 1- тоқсандық есебі**

Павлодар облысы Ақсу қаласы Үштерек ауылының орта мектебі бойынша

Жол картасы жоспарының 2024 жылғы 1-тоқсанында атқарылған жұмыстар туралы мәлімдеме.

1. Үштерек ауылының орта мектебі бойынша «Индиго» бағдарламасымен екі бала қысқа мерзімді топқа қабылданды;
2. Ақсу қаласы бойынша жол картасы жоспарының 2-қосымшадағы тапсырмаларына сәйкес іс-шараға Үштерек орта мектебінен 3 мұғалім қатысты. Құзіреттілік орталығы: Ақсу қаласы Ы.Алтынсарин атындағы орта мектеп ұжымының инновацияны талап ететін мектептермен кездесуі өтті. Бұл кездесуде мұғалімдерді секцияларға бөліп, әр секцияда пән мұғалімдері өздерінің үздік, озық тәжірибелерімен бөлісті.
3. «Әркімнің ізі тарих толқынында» мектептің 50 жылдық мерейтойына жоспарға сәйкес дайындық шаралары жүргізілуде.
4. Көктемгі демалыс кезінде «Үкілі домбыра» үйірмесіне қатысушылармен «Домбыра дастан» атты әдеби музыкалық сайыс өтті. Сайысқа қатысушылар домбыраның шығу тарихы туралы ойларымен бөлісті. Күйлер орындалып, домбыра туралы әндер, тақпақтар айтып жарысты.
5. «Тоғызқұмалақ», «Асық ату» ұлттық спорт түрлері бойынша қалалық, облыстық, республикалық турнирлер өткізілді.

«Тоғызқұмалақ» ұлттық ойыны бойынша мектепішілік турнир өткізіліп, жүлдегерлер қалалық жарысқа жолдама алды. Ақсу қалалық 7-8 сынып оқушылары арасындағы ұлттық мектеп лигасында Үштерек орта мектебінің оқушылары 3 орын иеленді.

«Асық ату» ұлттық спорт түрлері бойынша мектепішілік, қалалық, облыстық, республикалық турнирлер өткізілді. Үштерек орта мектебінің 5-6, 7-8 сынып оқушылары «Бес асықтан» қалалық ұлттық мектеп лигасына қатысып, 1 орындарды иеленді. Нәтижесінде облыстық ұлттық мектеп лигасына қатысып 7-8 сынып оқушылары 1 орынды иеленді және де Астана қаласында өтетін Республикалық ұлттық мектеп лигасына қатысу мүмкіндігін жеңіп алды.

Үштерек орта мектебінің оқушылары «Асық ату» ұлттық спорт түрлері бойынша Павлодар қаласында өткен облыстық Чемпионатқа қатысып, мектебіміздің 3топ командасы жүлделі орындарға ие болды. Яғни, «Бес асықтан» 2011-2013 жылы туған оқушылар арасындағы кіші топ командасы 3 орынды, 2008-2010 жылы туған оқушылар арасында екі топтың біреуі 2 орын, екінші топ 3 орынды иеленді. 2008-2010 жылы туған оқушылар тобының екі оқушысы Қабылқызы Динара мен Баймұрат Сания «Бес асықтан» Республикалық чемпионатқа қатысып 4 орынды қанжығасына байлап қайтты.

1. Үштерек орта мектебінің ұжымы Наурыз мейрамында келесі іс-шараларды өтізілді:

- 14 наурыз – Көрісу күні «Амал» мерекесі тойланды.

- 15 наурыз – Қайырымдылық күні

* 16 наурыз – Қазақ халқының сат-дәстүрлері насихатталды және «Бауырсақ PARTI» сайысы өткізілді.
* 17 наурыз – Отбасылық құндылықтарды дәріптеу шаралары өткізілді;
* 18 наурыз – Ұлттық киім күні «Ең әдемі киім – ұлтыңның киімі» атты шеру өтті;
* 19 наурыз - Ұлттық салт-дәстүр, әдет-ғұрып жайында түсінік берілді;
* 19 наурыз - Жаңару күні. Осы мезгілде табиғат түрленіп, тіршілік қайта жаңарады. Мектеп оқушылары гүл тұқымдарын отырғызды;
* 20 наурыз күні ұлттық спорт түрлері «Арқан тарту», «Қол күрес», «Асық ату және Бес асық», «Тоғызқұмалақтан» спорттық жарыстары ұйымдастырылды;
* 20 наурыз күні домбыра шерту өнерін насихаттау мақсатында Үштерек орта мектебінің оқушылары Республикалық «Күй күмбірі» челленджіне белсене қатысты;
* 21 наурыз күні ауыл тұрғындарына наурыз көже мен бауырсақтан дәм таттырды;
* 22 наурыз - Жыл басы күні ұлттық жәрмеңкелер өткізілді;
* 23 наурыз –Жаңарту күні мектеп еріктілері жалғыз тұратын қарттарға көмектерін көрсетті.